**NARAVOSLOVJE 7. razred**

**DELO NA DALJAVO (DOMA), četrtek, 9. 4. 2020**

**Spolno in nespolno razmnoževanje**

*Učenci spoznajo in razumejo osnovne značilnosti nespolnega in spolnega razmnoževanja živali ter prednosti spolnega razmnoževanja živali.*

**Navodila za učence**

**Razmisli in razišči**

* Zakaj se živa bitja razmnožujejo?
* Ali se živali razmnožujejo spolno ali nespolno?
* Si že slišal/-a za besedo klon. *(ovca Dolly)* Kaj je kloniranje?

V učbeniku na str.138-139, si preberi nespolno razmnoževanje živali in spolno razmnoževanje živali. **V zvezek si zapiši naslov** **Razmnoževanje** in prepiši *zapis v zvezek*.

*Vsi organizmi se razmnožujejo, da bi zagotovili zadostno število potomcev in s tem obstoj in razvoj lastne vrste.*

*Živali se razmnožujejo predvsem****spolno****, nekatere, predvsem preprosto zgrajene (npr. nekateri koralnjaki in trdoživnjaki), pa tudi****nespolno.*** *Če list papirja razrežemo na pol, dobimo dva lista papirja. Podobno se razmnožujejo enoceličarji. Telo se razdeli na dve polovici, ki sta dva nova osebka. Nato mora vsak le še zrasti do polne velikosti. Takšen način razmnoževanja je****nespolno razmnoževanje****. Nespolno se lahko razmnožujejo tudi mnogocelični organizmi.* ***Spolno razmnoževanje****je veliko bolj zapleteno. V spolnih organih morajo najprej nastati ženske in moške spolne celice. Nato se morata celici srečati in združiti. Moška spolna celica oplodi žensko spolno celico in razvoj novega osebka se lahko začne.*

*Zapis v zvezek, četrtek, 9.4.2020*

**RAZMNOŽEVANJE**

Živali se razmnožujejo **spolno**, nekatere tudi **nespolno**.

* **Nespolno razmnoževanje živali**

Za **nespolno razmnoževanje** je značilno, da se potomci razvijejo neposredno iz enega odraslega osebka, iz katerega se razvije en ali več potomcev, ki so enaki svojemu staršu.

**odrasel osebek gensko enaki potomci (kloni)**

**Prednosti**: potreben je le en starš; ni potrebno izgubljati energije za iskanje partnerja; vsi odrasli osebki imajo potomce

**Pomanjkljivosti:** vsi potomci gensko enaki kot starši in ob večji spremembi v okolju (suša, pomanjkanje hrane…) lahko vsi propadejo

* **Spolno razmnoževanje živali**

Za **spolno razmnoževanje** je značilno, da sta potrebna dva starševska osebka, samec in samica, od katerih vsak prispeva polovico dednega materiala. Potomci so med seboj navadno različni.  
Potomci spolnega razmnoževanja so **kombinacija lastnosti obeh staršev**.

oploditev

Odrasel osebek (**samec**) spolne celice

spojek **potomec**

Odrasel osebek (**samica**) spolne celice

**Prednosti**: vsi potomci imajo različne dedne zasnove in v primeru sprememb v okolju lažje preživijo.

**Pomanjkljivosti**: le samice lahko imajo potomce; izgubljanje energije s tekmovanjem za partnerje …